સ્વ. શ્રી નરેન્દ્રભાઈ પંચાસરાને શ્રદ્ધાંજલિ અર્પણ કરવા, સુરતમાં રા. સ્વ. સંઘ દ્વારા શ્રદ્ધાંજલિ સભાનું આયોજન કરવામાં આવ્યું હતું. આ પ્રસંગે પ્રાંતપ્રચારક શ્રી ચિંતનભાઈ ઉપાધ્યાયે સદ્ગતને શ્રદ્ધાંજલિ આપતાં કહ્યું હતું કે, "કાકાને લઈને જે વર્ણનો થયા છે. આપણે સૌએ તેવા બનવાનો પ્રયાસ કરીએ એ જ તેમને સાચી શ્રદ્ધાંજલિ ગણાશે. વધુ સાંભળો, ઓછુ બોલો, વધુમાં વધુ લોકોને મળો. પ્રેમથી મળો, હસીને વાત કરો અને નાની-નાની બાબતો પ્રત્યે ધ્યાન આપવાના ગુણો આપણે સ્વ. કાકા પાસેથી શીખવાનાં છે.